1.pielikums

**FINANŠU PIEDĀVĀJUMS**

**IEPIRKUMAM**

**„Bīstamo un nevēlamo koku un zaru izzāģēšana”**

**ID Nr. JPD2015/104/MI**

|  |  |
| --- | --- |
| Kam |  |
| Pretendents |  |
| Adrese |  |
| Datums |  |
| Pretendenta kontaktpersona (vārds, uzvārds, amats, telefons, elektroniskais pasts) |  |

Piedāvājam nodrošināt **bīstamo un nevēlamo koku un zaru izzāģēšanu** saskaņā ar Iepirkuma Instrukcijas un Tehnisko specifikāciju prasībām par izcenojumiem:

1. *tabula*

|  |  |  |  |  |  |
| --- | --- | --- | --- | --- | --- |
|  KokaaugstumsKokacaurmērs, cm | Līdz 10 m | Līdz 15 m | Līdz 20 m | Līdz 25 m | Virs 25 m |
| 5 - 10 |  |  |  |  |  |
| 11 - 20 |  |  |  |  |  |
| 21 - 30 |  |  |  |  |  |
| 31 - 40 |  |  |  |  |  |
| 41 - 50 |  |  |  |  |  |
| 51 - 60 |  |  |  |  |  |
| 61 - 70 |  |  |  |  |  |
| 71 – 80\* | Koeficients 1,2 | Koeficients 1,2 | Koeficients 1,2 | Koeficients 1,2 | Koeficients 1,2 |
| 81 – 90\* | Koeficients 1,3 | Koeficients 1,3 | Koeficients 1,3 | Koeficients 1,3 | Koeficients 1,3 |
| 91 – 100\* | Koeficients 1,5 | Koeficients 1,5 | Koeficients 1,5 | Koeficients 1,5 | Koeficients 1,5 |
| 101 \*< | Koeficients 1,8 | Koeficients 1,8 | Koeficients 1,8 | Koeficients 1,8 | Koeficients 1,8 |
| Vidējais izcenojums pēc koka augstuma, *euro* | a) | b) | c) | d) | e) |
| **A** | **Vidējais izcenojums ( (a+b+c+d+e) : 5 ) *euro* (bez 21% PVN)** |  |

 \* *Pozīcijās, kur koka caurmēra pakāpes ir lielākas par 70 cm, norādot vienības cenu, tiek pielietos šāds aprēķins: attiecīgā koka augstuma caurmēra pakāpes „61 – 70” vienības cena jāreizina ar konkrētajai koka caurmēra pozīcijai norādīto koeficientu.*

*2. tabula*

|  |  |  |  |
| --- | --- | --- | --- |
| *Nr. p.k.* | *Iepirkuma priekšmets* | *Mērvienība* | *Vienības cena \*\* euro (bez PVN)* |
| 1. | Koka zaru izzāģēšana nepielietojot hidropacēlāju, darba zonas augstums līdz 4 m | 1 stunda |  |
| 2. | Koka zaru izzāģēšana pielietojot hidropacēlāju | 1 stunda |  |
| 3. | Koku zaru izzāģēšana pielietojot arborista aprīkojumu, darba zonas augstums virs 4 m | 1 stunda |  |
| 4. | Kurināmās malkas sagatavošana un nogādāšana uz Pasūtītāja noliktavu  | 1 kubikmetrs |  |
| **B** | **Vidējais izcenojums ((1.+2.+3.+4.) : 4)** |  |

 *\*\*Cenā iekļauti visi tieši un netieši saistītie izdevumi ar Pakalpojuma izpildi.*

|  |  |  |
| --- | --- | --- |
| **Pretendenta piedāvātā vidējo izcenojumu summa** | Vidējais izcenojums (1.tabulas „A” aile) |  |
| Vidējais izcenojums (2.tabulas „B” aile) |  |
| **Kopā, *euro* (bez PVN)** |  |

Pretendenta piedāvātā cena vārdiem:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo apstiprinu piedāvājumā sniegto ziņu patiesumu un precizitāti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats, pilnvarojums

Finanšu piedāvājums sastādīts un parakstīts 2015.gada “\_\_\_”.\_\_\_\_\_\_\_\_\_\_\_\_

z.v.

2.pielikums

**KVALIFIKĀCIJA**

**Iepirkums**

 **„Bīstamo un nevēlamo koku un zaru izzāģēšana”**

**ID Nr. JPD2015/104/MI**

1. **Pretendents nodrošina šādus speciālistus:**
	1. **Darbu vadītāju**

|  |
| --- |
| **Pasūtītāja prasība** |
| 2.1. Darbu vadītājam ir atbilstoša kvalifikācija, lai veiktu mežsaimniecības darbus lietojot motorinstrumentus (krūmgriezi vai motorzāģi). Jāiesniedz prasīto kvalifikāciju apliecinošs dokuments saskaņā ar 02.05.2012. Ministru kabineta noteikumiem Nr.310 „Darba aizsardzības prasības mežsaimniecībā”. |
| 2.2. Iepriekšējo 3 (trīs) gadu laikā ir pieredze koku zāģēšanas darbu vadīšanā apdzīvotu vietu teritorijās, ko var apliecināt ar vismaz 2 (diviem) līgumiem. |

***Piedāvātā speciālista***

|  |  |  |
| --- | --- | --- |
| ***Vārds, uzvārds*** | ***Specialitāte*** | ***Kvalifikāciju apliecinoša dokumenta nosaukums, izdošanas dat., Nr.*** |
|  |  |  |

*Lai apliecinātu pieredzi, tabulā jānorāda informācija, kas atbilst minētai prasībai:*

*2.tabula*

|  |  |  |  |  |  |
| --- | --- | --- | --- | --- | --- |
| Nr. p.k. | Līguma (līguma priekšmeta) nosaukums | Amata pienākums attiecīgā līguma ietvaros | Līguma izpildes gads (termiņš no - līdz) | Pasūtītājs, pasūtītāja kontaktpersonas vārds, uzvārds un tālrunis | Līguma ietvaros izpildīto darbu raksturojums, apraksts, apjoms un citi raksturojošie rādītāji, kas apliecina speciālista pieredzes atbilstību 2.2. apakšpunktā noteiktajām prasībām |
|  |  |  |  |  |  |

* 1. **Speciālists darbam augstumā,** kuram ir attiecīgu kvalifikāciju apliecinošs dokuments. Iesniegt dokumenta kopiju.

***Piedāvātā speciālista***

|  |  |  |
| --- | --- | --- |
| ***Vārds, uzvārds*** | ***Specialitāte*** | ***Kvalifikāciju apliecinoša dokumenta nosaukums, izdošanas dat., Nr.*** |
|  |  |  |

* 1. **Speciālists darba aizsardzībā**, kuram ir attiecīgu kvalifikāciju apliecinošs dokuments. Iesniegt dokumenta kopiju.

***Piedāvātā speciālista***

|  |  |  |
| --- | --- | --- |
| ***Vārds, uzvārds*** | ***Specialitāte*** | ***Kvalifikāciju apliecinoša dokumenta nosaukums, izdošanas dat., Nr.*** |
|  |  |  |

**3. Pretendenta apakšuzņēmēja apliecinājums par gatavību iesaistīties līguma izpildē**

Ar šo \_\_\_\_\_\_\_\_\_ (apakšuzņēmēja nosaukums) apņemas strādāt pie iepirkuma līguma „nosaukums ID numurs” izpildes kā pretendenta <Pretendenta nosaukums> apakšuzņēmējs gadījumā, ja ar šo pretendentu tiks noslēgts iepirkuma līgums.

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma procedūras laikā, par kuriem \_\_\_\_\_\_\_ (*apakšuzņēmēja nosaukums)* apņemas nekavējoties informēt pasūtītāju.

|  |  |
| --- | --- |
| Apakšuzņēmēja nosaukums  |  |
| [[1]](#footnote-1)Pilnvarotās personas vārds, uzvārds, amats, paraksts |  |
| Datums |  |

3.pielikums

**Tehniskās specifikācijas**

**„Bīstamo un nevēlamo koku un zaru izzāģēšana”**

**ID Nr. JPD2015/104/MI**

1. **Vispārīgā daļa**
2. **Iepirkuma priekšmets** - bīstamo un nevēlamo koku un zaru izzāģēšanu Jelgavas pilsētas apstādījumos un kapsētās, turpmāk – Pakalpojums.
3. Izpildītājam jāveic bīstamo, pēc vētras (stipra vēja) vai arī kādu citu nelabvēlīgu laika apstākļu rezultātā bojāto, nolauzto vai izgāzto, sauso un nevēlamo koku un zaru izzāģēšanu Jelgavas pilsētas apstādījumos un kapsētās, saskaņā ar Tehniskajām specifikācijām un atbilstoši attiecināmo normatīvo aktu prasībām.
4. Zāģējamo koku augstums paredzams līdz 25 metriem un atsevišķos gadījumos virs 25 m, koka caurmērs no 5 cm līdz 100 cm un vairāk.
5. **Vispārīgās prasības:**
	1. Pakalpojuma izpildes laikā jāievēro spēkā esošie normatīvie akti, tai skaitā Jelgavas pilsētas pašvaldības saistošie noteikumi.
	2. Konstatējot kokos slimības pazīmes ziņot JPPI „Pilsētsaimniecība” mežzinim un iesniegt priekšlikumus to likvidēšanai.
	3. Pirms Pakalpojuma uzsākšanas Izpildītājs informē Pašvaldības operatīvās informācijas centra (turpmāk – POIC) dispečeri uz bezmaksas tālruni 8787, par konkrētā Pakalpojuma izpildes vietu (adresi) un teritorijas ierobežojumiem (gājējiem, satiksmei), ja tādi tiks veikti.

**II Pakalpojumu pieteikšanas un pieņemšanas kārtība**

1. **Pakalpojumu pieteikšana:**
	1. Pasūtītājs ne vēlāk kā mēneša pirmajā darba dienā nosūta Izpildītājam pieteikumu, norādot attiecīgajā mēnesī veicamos Pakalpojuma veidus, apjomu un izpildes termiņus (turpmāk – pieteikums). Pieteikumā tiek pasūtīts Pakalpojuma apjoms visam mēnesim, izņemot ārkārtas situācijas, kas noteiktas Tehniskās specifikācijas 9.6.apakšpunktā.
	2. Pieteikums tiek nosūtīts elektroniski, izmantojot Pasūtītāja Problēmu uzskaites un kontroles sistēmu (turpmāk – PUKS), kuras piekļuves iespēju Izpildītājam nodrošina Pasūtītājs, vienas nedēļas laikā no dienas, kad Izpildītājs iesniedzis Pasūtītājam informāciju par speciālistu, kurš strādās ar PUKS.

PUKS – tā ir JPPI „Pilsētsaimniecība” izstrādāta WEB bāzēta informācijas sistēma, kas nodrošina ātru informācijas plūsmu un apmaiņu starp JPPI "Pilsētsaimniecība" speciālistiem un iesaistītajām līgumsabiedrībām, lai nodrošinātu operatīvu pieteikto pakalpojumu uzskaiti un kontroli, kā arī līguma izpildi. Izpildītājam, ja nepieciešams, vienas nedēļas laikā no līguma noslēgšanas, jāierodas pie Pasūtītāja, lai iepazītos ar PUKS un tā speciālists tiktu apmācīts sistēmas lietošanā.

Minimālās prasības ar interneta pieslēgumu aprīkotam Izpildītāja datoram, kurā tiks veikta atskaišu ievade: Operatīvā atmiņa: 1 GB, operētājsistēma: Microsoft Vista vai jaunāks, Interneta pārlūks: Internet Explorer 8 vai jaunāks, Mozilla Firefox 4 vai jaunāks, vai Google Chrome.

* 1. PUKS izveidotais Pieteikums kalpo par pamatu tajā norādīto pakalpojumu veikšanai. Nepieciešamības gadījumā Pasūtītājs var veikt Pieteikuma korekcijas, informējot par to Izpildītāju 3 (trīs) darba dienas iepriekš.
1. **Pakalpojuma pieņemšana – nodošana:**
	1. Izpildītājam līdz nākamās darba dienas plkst.12.00 jāsniedz sistēmā PUKS atskaite par iepriekšējā dienā izpildītajiem Pakalpojuma apjomiem.
	2. Izpildītājam pēc Pasūtītāja pieprasījuma jānodrošina izpildītā Pakalpojuma pārbaude dabā, kontrolējot izpildītā Pakalpojuma apjomus un kvalitāti. Pakalpojuma pārbaudēs piedalās Izpildītāja atbildīgais speciālists un Pasūtītāja atbildīgais speciālists.
	3. Pakalpojumu nepieņem, ja tas nav pabeigts vai ir atklātas neatbilstības Tehnisko specifikāciju prasībām. Gadījumos, kad Pasūtītājs vai Izpildītājs nepiekrīt norādījumiem par Pakalpojuma izpildes kvalitāti, tad tie ir tiesīgi pieaicināt neatkarīgu ekspertu, kura slēdziens ir saistošs pusēm. Ekspertīzes izmaksas sedz tā Puse, kuras viedoklis ir atzīts par nepamatotu.
	4. Ja izpildītie Pakalpojumi neatbilst Tehniskajā specifikācijā un attiecināmajos normatīvajos aktos noteiktajām kvalitātes prasībām, tad Izpildītājs veic defektu labošanu uz sava rēķina, saskaņā ar Pasūtītāja sastādīto defektu aktu.

**III Veicamo Pakalpojumu apraksts**

1. Pirms Pieteikuma izpildes uzsākšanas, Pasūtītāja atbildīgais speciālists kopā ar Izpildītāja darbu vadītāju apseko Pieteikumā norādītās vietas dabā, lai precizētu Pakalpojuma izpildes specifiku. Ja Izpildītājs, konstatē, ka Pakalpojuma izpildes vietu nav iespējams norobežot, tā lai Pakalpojuma izpilde būtu droša apkārtējai videi, sabiedrībai un infrastruktūrai, tad puses vienojas par īpašajiem Pakalpojuma izpildes nosacījumiem.
2. Izpildītājs Pakalpojumu veic ar saviem mehānismiem, transportu, aprīkojumu un citiem resursiem, kas nepieciešami kvalitatīvai Pakalpojuma izpildei.
3. Vispārīgās prasības Pakalpojuma izpildei:
	1. Pirms Pakalpojuma uzsākšanas darba zona jānorobežo, saskaņā ar spēkā esošajiem normatīvajiem aktiem. Izpildītājam jāizvērtē darba zonas nepieciešamais rādiuss koka apkārtnē, atbilstoši veicamajam darbam un vietai. Ja darbs notiek tuvu brauktuvei vai darba zona aizņem daļu no tās, kā arī, ja tiek ierobežota gājēju pārvietošanās, jānodrošina darba vietas aprīkošana, ievērojot 2001.gada 2.oktobra Ministru kabineta noteikumus Nr.421 „Noteikumi par darba vietu aprīkošanu uz ceļiem”, jāuzstāda satiksmi regulējošas ceļa zīmes un nepieciešamības gadījumā jāizstrādā un ar Pasūtītāju jāsaskaņo darba vietas aprīkošanas shēma.
	2. Teritorijās, kur nav iespējams izmantot pacēlājus un citu lielgabarīta tehniku (piemēram, kapsētu teritorijas), Pakalpojuma veikšanai augstumā, jānodrošina speciālists – rūpnieciskais alpīnists vai arborists (kokkopis).
	3. Ciršanas atliekas (zari, mizas, skaidas) tiek savāktas un aiztransportētas pēc Izpildītāja ieskatiem darba procesā vai darba dienas beigās. Jebkurā gadījumā katras dienas beigās Pakalpojuma izpildes rezultātā radītie atkritumu ir jāsavāc un izpildes teritorija ir jāsakārto.
	4. Izpildītājam zāģēšanas procesā radušos kvalitatīvo koksni vajag sagarināt 35 – 40 cm klučos un aiztransportēt uz Pasūtītāja norādītām adresēm (iedots saraksts) Jelgavas pilsētas administratīvās teritorijas robežās, bet satrupējušo koksni Izpildītājs utilizē. Koksnes piegāde konkrētam adresātam tiek nodota ar pavadzīmi (Pasūtītāja noteikta forma), ko paraksta koksnes saņēmējs un Izpildītājs. Pavadzīmes viens eksemplārs paliek koksnes saņēmējam, bet otru Izpildītājs mēneša beigās atdod Pasūtītāja atbildīgajam speciālistam.
	5. Izpildītājam, saskaņā ar Pieteikumu, darba procesā jāizveido kurināmās skaldītas malkas rezerve (kluču garums vidēji 35-70 cm) Jelgavas pilsētas pašvaldības rīkoto pasākumu vajadzībām, ko nogādā Pasūtītāja noliktavā – Viestura ielā 15, Jelgavā.
	6. **Ārkārtas situācijas.** Pēc vētras (stipra vēja) vai arī kādu citu nelabvēlīgu laika apstākļu rezultātā, kad tiek bojāti, nolauzti vai izgāzti koki, Izpildītājam Pakalpojuma jāuzsāk ne vēlāk kā 2 stundu laikā pēc Pasūtītāja speciālista mutiska rīkojuma saņemšanas. Pakalpojums tiek veikts dienas gaišākajā daļā (vasarā no plkst. 7.00 līdz plkst. 22.00, ziemā no plkst. 9.00 līdz plkst. 16.00). Atsevišķos gadījumos (ja tas var traucēt satiksmi, apdraudēt pilsētas iedzīvotāju pārvietošanās drošību) tas varētu būt arī brīvdienās un svētku dienās. Šādu darba pasūtījumu Pasūtītāja speciālists noformē PUKS līdz nākamās darba dienas plkst.12.00.
4. Vispārīgās prasības Pakalpojuma izpildei - **koku zaru izzāģēšana:**

|  |  |  |
| --- | --- | --- |
| ***Nr.******p. k.*** | ***Darba veids*** | ***Piezīmes*** |
| 10.1. | Koka zaru izzāģēšana nepielietojot pacēlāju,darba zonas augstums līdz 4 metri | Zaru izzāģēšana notiek vietās, kur augošo koku zari aizsedz ceļa zīmes, luksoforus. Darba procesā tiek nozāģēti traucējošie zari, savākti un aiztransportēti uz izgāztuvi.Šī darba procesa 1 stundas izmaksas veido: nodarbinātie speciālisti – zaru zāģētājs, palīgstrādnieks un automašīnas vadītājs, un pielietojamie mehānismi – motorzāģis, kravas automašīna, kā arī degviela un citi materiāli, kas nepieciešami kvalitatīvai darbu izpildei. |
| 10.2. | Koku zaru izzāģēšana pielietojot pacēlāju | Zaru izzāģēšana notiek vietās, kur tie traucē apgaismes laternām, sniedzas pār brauktuvi un māju jumtiem, pielietojot pacēlāju. Zem pacēlāja atbalsta kājām obligāti jānovieto koka paliktņi, lai nebojātu ietves vai ielas segumu. Norobežotajā darba zonā zari tiek nozāģēti, savāktas ciršanas atliekas un aiztransportētas uz izgāztuvi katras darba dienas beigās, vai ja nepieciešams arī darba izpildes procesā.Šī darba procesa 1 stundas izmaksas veido: nodarbinātie speciālisti – zaru zāģētājs, palīgstrādnieks, automašīnas vadītājs, hidropacēlāja vadītājs, un pielietojamie mehānismi – motorzāģis, kravas automašīna, hidropacēlājs, kā arī degviela un citi materiāli, kas nepieciešami kvalitatīvai darbu izpildei. |
| 10.3. | Koku zaru izzāģēšana, pielietojot arborista (kokkopja) vai rūpnieciskā alpīnista aprīkojumu, darba zonas augstums virs 4 metri | Tiek izzāģēti sausie, slimie, aizlauztie, bīstamie (trupējušie, ieplīsušie) zari. Darba procesā piedalās kā minimums 2-3 arboristi (kokkopji), izmantojot specializēto aprīkojumu. Nozāģētie zari un resnākie zaru nogriežņi uz zemes tiek nolaisti ar virvju - trīšu sistēmu. Darba zona tiek satīrīta un koksne un zāģēšanas atliekas aiztransportētas projām attiecīgi uz utilizāciju vai Pasūtītāja norādītām vietām, katras darba dienas beigās, vai ja nepieciešams arī darba izpildes procesā. |
| 10.4. | Kurināmās malkas sagatavošana | Izpildītājs veic malkas sagatavošanu no izzāģējamo koku klāsta, saskalda šķilās un nogādā uz Pasūtītāja norādīto noliktavu – Viestura ielā 15, Jelgavā.  |

**IV Pakalpojuma izpildes pārbaude.**

 Pakalpojuma veikšanu kontrolē Pasūtītāja atbildīgais speciālists – mežzinis Pēteris Vēveris, vai viņa prombūtnes laikā meža tehniķis Valdis Kalniņš, tālrunis 63084483.

Meža tehniķis Valdis Kalniņš

4.pielikums

**TEHNISKAIS PIEDĀVĀJUMS**

**„Bīstamo un nevēlamo koku un zaru izzāģēšana”**

**ID Nr. JPD2015/104/MI**

Iepirkuma līguma izpildes organizācijas apraksts, kas apliecina pretendenta spējas veikt iepirkuma priekšmetā noteikto pakalpojuma izpildi. Aprakstā norāda vispārīgu pakalpojuma organizācijas aprakstu, saskaņā ar Tehnisko specifikāciju prasībām, ievērojot šādu kārtību:

1. Pretendenta organizatoriskā struktūrshēma, ietverot apakšuzņēmējus, atbildīgo speciālistu vārdu, uzvārdu, amatu, ka arī jāuzrāda speciālists/i, kurš/i veiks darba drošības, kvalitātes kontroles procesu un uzraudzību pakalpojuma izpildes laikā.
2. Sagatavots apraksts par *Tabulā* norādītajiem Pakalpojuma veidiem un atbilstoši *Tabulā* prasītajai formai, ievērojot Tehnisko specifikāciju prasības:

*Tabula*

|  |  |
| --- | --- |
| *Pakalpojuma veids saskaņā ar Tehnisko specifikāciju* | *Pretendenta piedāvājums –* ***detalizēts apraksts, kā Pretendents organizēs un nodrošinās pakalpojuma izpildi atbilstoši Tehnisko specifikāciju prasībām*** |
| 1. Koka zaru izzāģēšana nepielietojot pacēlāju, darba zonas augstums līdz 4 metri | 1.1. pakalpojuma organizācijas/sagatavošanās procesu;1.2. pakalpojuma izpildes procesu;1.3. pakalpojuma kvalitātes kontroles/darba drošības nodrošināšanas procesu; |
| 2. Koku zaru izzāģēšana pielietojot pacēlāju | 2.1. pakalpojuma organizācijas/sagatavošanās procesu;2.2. pakalpojuma izpildes procesu;2.3. pakalpojuma kvalitātes kontroles/ darba drošības nodrošināšanas procesu |
| 3.Koku zaru izzāģēšana, pielietojot arborista (kokkopja) vai rūpnieciskā alpīnista aprīkojumu, darba zonas augstums virs 4 metri | 3.1. pakalpojuma organizācijas/sagatavošanās procesu;3.2. pakalpojuma izpildes procesu;3.3. pakalpojuma kvalitātes kontroles/ darba drošības nodrošināšanas procesu |
| 4.Kurināmās malkas sagatavošana | 4.1. pakalpojuma organizācijas/sagatavošanās procesu;4.2. pakalpojuma izpildes procesu;4.3. pakalpojuma kvalitātes kontroles/ darba drošības nodrošināšanas procesu |

Pilnvarotā persona:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (amats, paraksts, vārds, uzvārds, zīmogs)

5.pielikums

**LĪGUMS Nr. 2-5/15/*numurs***

*Bīstamo un nevēlamo koku un zaru izzāģēšana*

Jelgavā 2015.gada \_\_\_.\_\_\_\_\_\_\_\_

**Jelgavas pilsētas pašvaldības iestāde „Pilsētsaimniecība”,** turpmāk – Pasūtītājs, nodokļu maksātāja reģistrācijas Nr.90001282486, tās vadītāja Māra Mielava personā, kurš rīkojas saskaņā ar Jelgavas pilsētas pašvaldības iestādes „Pilsētsaimniecība” Nolikumu un

*Uzņēmēja nosaukums,* turpmāk – Izpildītājs*, reģistrācijas numurs, tās pilnvarotā pārstāvja Vārds Uzvārds personā,* kurš rīkojas saskaņā ar *dokumenta nosaukums*, turpmāk tekstā katrs atsevišķi un abi kopā saukti par Līdzējiem,

pamatojoties uz Jelgavas pilsētas domes rīkotā iepirkuma *„Bīstamo un nevēlamo koku un zaru izzāģēšana”* identifikācijas Nr. JPD 2015/104/MI, (turpmāk – iepirkumiem)rezultātiem un Izpildītāja iesniegto Piedāvājumu iepirkumam, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs pasūta un Izpildītājs apņemas veikt ***bīstamo un nevēlamo koku un zaru izzāģēšanu Jelgavas pilsētas apstādījumos un kapsētās***,(turpmāk – Pakalpojums).
	2. Izpildītājs pakalpojumu veic saskaņā ar „Pakalpojuma daudzumu un izcenojumu saraksts” (1.pielikums), „Tehniskā specifikācija” (2.pielikums), Izpildītāja piedāvājumu iepirkumam, Latvijas Republikas normatīviem aktiem un atbilstoši Līgumam.
	3. Izpildītājs trīs darba dienu laikā no Līguma noslēgšanas dienas nosūta Pasūtītājam uz e-pasta adresi *maris.skudra@pilsetsaimnieciba.jelgava.lv* aizpildītu un parakstītu veidlapu „Lietotāja dati” (Līguma 3.pielikums).
2. **Līgumcena un norēķinu kārtība**
	1. Līgumcena par Pakalpojumu Līguma darbības laikā nepārsniedz ir 30 000,00 *euro (*trīsdesmit tūkstoši *euro* 00 centi*)*, turpmāk – Līgumcena un pievienotās vērtības nodoklis (turpmāk – PVN) 21% (divdesmit viens procents) 6 300,00 *euro (*seši tūkstoši trīs simti *euro* 00 centi*,* kas kopā ir Līguma summa 36 300,00 *euro* (trīsdesmit seši tūkstoši trīs simti *euro* 00 centi)*.*
	2. Samaksu Pasūtītājs veic, saskaņā ar „Pakalpojuma daudzumu un izcenojumu saraksts” (1.pielikums) noteiktajām vienību cenām, par pasūtītajiem un faktiski izpildītajiem Pakalpojuma apjomiem, katru kalendāro mēnesi, kurā tiek sniegts Pakalpojums, pārskaitot naudu Izpildītāja norādītajā kredītiestādes kontā, 15 (piecpadsmit) darba dienu laikā pēc rēķina saņemšanas.
	3. Izpildītājs iesniedz Pasūtītājam rēķinu par iepriekšējā mēnesī izpildīto Pakalpojuma apjomu divu darba dienu laikā pēc Pakalpojuma pieņemšanas – nodošanas akta abpusējas parakstīšanas dienas.
3. **Līguma termiņš**
	1. Līguma darbības termiņš ir **no 2015.gada *datums/mēnesis* līdz 2016.gada *datums/mēnesis***, vai līdz Līgumcenas apgūšanai.
	2. Līguma termiņa izbeigšanās neatbrīvo Līdzējus no saistību izpildes, ko tās nav izpildījušas Līguma darbības laikā.
4. **Līdzēju saistības**
	1. Izpildītājs apņemas:
		1. nodrošināt kvalitatīvu Pakalpojuma izpildi, saskaņā ar Līgumu, Pieteikumā norādītā termiņā;
		2. Pakalpojumu veikt ar savu tehniku, darba rīkiem, darba apģērbu un nodrošināt sevi ar visiem resursiem, kas nepieciešami kvalitatīvai Pakalpojuma izpildei;
		3. nodrošināt pilnvarota pārstāvja klātbūtni, pēc Pasūtītāja pieprasījuma, apsekojot Pakalpojuma izpildes vietu;
		4. iesniegt aktu par iepriekšējā kalendārajā mēnesī izpildīto Pakalpojuma apjomu Pakalpojuma pieņemšanas-nodošanas aktu par iepriekšējā mēnesī izpildītajiem Pakalpojuma apjomiem līdz nākamā mēneša 3. (trešajam) datumam, vai, ja tā ir brīvdienā vai svētku dienā, tad nākamajā darba dienā;
		5. novērst konstatēto Līguma un/vai normatīvo aktu prasību neizpildi Pasūtītāja noteiktajā termiņā.
	2. Izpildītājs ir atbildīgs:
		1. par Pakalpojuma kvalitātes, izmantojamo tehnoloģiju, pielietojamo materiālu un citu parametru atbilstību Tehnisko specifikāciju (2.pielikums) prasībām;
		2. par darba, vides un uguns drošības organizāciju, darba vietas aprīkošanu un drošības noteikumiem saskaņā ar normatīvajiem aktiem un par prasījumiem no trešajām personām, kas radušies Izpildītāja darbības rezultātā;
		3. par zaudējumiem, kas tā vainas dēļ radušies Pakalpojuma izpildes gaitā, kā arī, ja netiek ievēroti Tehnisko specifikāciju (2.pielikums) nosacījumi un, kas var rasties Pasūtītājam, ja Izpildītājs neievēro Pasūtītāja noteikto izpildes termiņu.
	3. Pasūtītājs apņemas:
		1. nodrošināt Izpildītāja veiktā Pakalpojuma kontroli un kvalitātes pārbaudi, apstiprinot paveikto ar projekta vadītāja parakstu;
		2. izskatīt Izpildītāja iesniegto aktu par iepriekšējā mēneša izpildītajiem Pakalpojuma apjomiem 2 (divu) darba dienu laikā;
		3. samaksāt par paveiktajiem Pakalpojuma apjomiem saskaņā ar „Pakalpojuma daudzumu un izcenojumu saraksts” (1.pielikums) noteiktajiem vienību izcenojumiem.
	4. Pasūtītājam ir tiesības:
		1. vienpusēji apturēt Pakalpojuma izpildi gadījumā, ja Izpildītājs pārkāpj Līguma vai spēkā esošo normatīvo aktu prasības;
		2. neveikt apmaksu par nekvalitatīvi veiktajiem Pakalpojuma apjomiem, par ko sastādīts akts saskaņā ar Līguma 8. punkta nosacījumiem, līdz konstatēto neatbilstību novēršanai Izpildītāja paša spēkiem un līdzekļiem aktā noteiktajā termiņā.
	5. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
5. **Izpildītāja apakšuzņēmēji**
	1. Pakalpojuma veikšanai Izpildītājs iesaista savā piedāvājumā minētos apakšuzņēmējus.
	2. Izpildītājs atbild par apakšuzņēmēju veiktā darba atbilstību Līguma prasībām.
	3. Par apakšuzņēmēju nomaiņu vai jaunu apakšuzņēmēju iesaistīšanu vismaz 3 (trīs) dienas iepriekš jāinformē Projekta vadītājs.
6. **Pakalpojuma izpildes un kvalitātes kontrole**
	1. Veiktā Pakalpojuma kvalitātei un izpildes procesam jāatbilst Līgumā un normatīvajos aktos noteiktajām prasībām.
	2. Pasūtītājs organizē Pakalpojuma izpildes un kvalitātes pārbaudes Izpildītāja Pakalpojumiem gan to izpildes laikā, gan pēc to pabeigšanas.
	3. Pasūtītājs veicot kvalitātes pārbaudes vai Pakalpojuma izpildes pārbaudes ir tiesīgs tās fiksēt nepiedaloties Izpildītājam. Šādā gadījumā neatbilstība Tehnisko specifikāciju (2.pielikums) prasībām tiek konstatēta ar foto fiksāciju, sagatavojot neatbilstību aktu, ko paraksta vismaz 3 (trīs) Pasūtītāja speciālisti.
	4. Pakalpojuma izpildes vai kvalitātes pārbaudes laikā par atklātajām neatbilstībām Tehnisko specifikāciju (2.pielikums) vai Līguma nosacījumiem Pasūtītājs paziņo Izpildītājam, nosūtot elektroniski uz e-pastu:\_\_\_\_\_\_\_\_\_\_\_\_\_\_\_, foto fiksāciju un/vai neatbilstību aktu.
	5. Pēc konstatēto neatbilstību novēršanas Pasūtītājs veic pārbaudi un sastāda minēto neatbilstību novēršanas aktu.
	6. Projekta vadītājs ir tiesīgs uzdot Izpildītājam veikt jebkuru darba pārbaudi, kas varētu parādīt defektu. Šāda pārbaude neietekmē ar Līgumu saistītos Izpildītāja pienākumus.
7. **Līgumsods**
	1. Izpildītājam ir tiesības prasīt līgumsodu, ja Pasūtītājs kavē maksājumus par izpildītajiem Pakalpojuma apjomiem, 0,1 % (nulle komats viens procents) apmērā no neveiktā maksājuma summas par katru nokavēto dienu, bet kopsummā ne vairāk kā 10% (desmit procenti) no neveiktā maksājuma summas.
	2. Pasūtītājam ir tiesības prasīt līgumsodu, ja Izpildītājs kavē Pieteikumā noteikto Pakalpojuma uzsākšanas un/vai pabeigšanas termiņu, 0,1% (nulle komats viens procents) apmērā no neizpildīto Pakalpojuma apjomu summas par katru nokavēto dienu, bet kopsummā ne vairāk kā 10% (desmit procenti) no neizpildīto Pakalpojuma apjomu summas, kā arī Izpildītājs atlīdzina visus tādējādi Pasūtītājam nodarītos zaudējumus.
	3. Pasūtītājam ir tiesības prasīt līgumsodu, ja Izpildītājs neievēro Līgumā noteiktās prasības – par katru konstatēto un fiksēto ar aktu gadījumu –70 *euro* (septiņdesmit *euro*).
	4. Ja kompetenta institūcija konstatē administratīvo pārkāpumu, kas saistīts ar pasūtītā Pakalpojuma savlaicīgu neizpildi vai nekvalitatīvu izpildi, un par to Pasūtītājam ir uzlikts naudas sods, tad Izpildītājs to atmaksā Pasūtītājam.
	5. Pasūtītājam ir tiesības ieskaita kārtībā samazināt Izpildītājam maksājamo summu tādā apmērā, kāda ir aprēķinātā līgumsodu summa.
	6. Līgumsoda samaksa neatbrīvo Līdzējus no Līguma turpmākās pildīšanas
8. **Līguma grozīšanas kārtība**
	1. Līdzēji ir tiesīgi izdarīt grozījumus Līguma noteikumos, par to vienojoties.
	2. Grozījumi izdarāmi rakstveidā un stājas spēkā pēc Līdzēju parakstīšanas. Jebkuras izmaiņas vai papildinājums kļūst par Līguma neatņemamu sastāvdaļu.
	3. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.
9. **Līguma izbeigšanas kārtība**
	1. Izpildītājam ir tiesības izbeigt Līgumu gadījumos, ja Pasūtītājs neveic maksājumus Līgumā noteiktajā kārtībā un uzkrātais līgumsods pārsniedz 10 % (desmit procenti) no Līgumcenas.
	2. Pasūtītājam ir tiesības izbeigt Līgumu gadījumos, ja:
		1. Izpildītājs neievēro Līguma vai normatīvo aktu prasības;
		2. Izpildītājs bankrotē vai tā darbība tiek izbeigta, vai pārtraukta, uzsākta likvidācija.
	3. Abpusēji rakstiski vienojoties, Līdzēji ir tiesīgi izbeigt Līgumu kāda cita iemesla dēļ.
	4. Gadījumā, ja kāds no Līdzējiem konstatē, ka ir iestājies kāds no pamatiem Līguma izbeigšanai, tās nosūta attiecīgu rakstveida paziņojumu otram Līdzējam, norādot tā izdarītos pārkāpumus un Līguma izbeigšanas kārtību un laiku.
	5. Ja Līgums tiek izbeigts, Izpildītājs nekavējoties pārtrauc Pakalpojumu un saņem samaksu par visiem līdz tam kvalitatīvi paveiktajiem Pakalpojuma apjomiem.
10. **Nepārvarama vara**
	1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
	2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo pārējiem Līdzējiem. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.
	3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī, ja Līguma turpmākā izpilde nav iespējama, Pasūtītājs apliecina, ka Līgums tiek izbeigts, sastāda Pakalpojuma pieņemšanas aktu un Izpildītājs, cik ātri vien iespējams pēc šī dokumenta saņemšanas, nodod materiālās vērtības, ja tādas ir bijušas pieņemtas, un saņem samaksu par visiem līdz tam kvalitatīvi paveiktajiem Pakalpojuma apjomiem.
11. **Strīdu risināšana**
	1. Jebkuras nesaskaņas, domstarpības vai strīdi starp Līdzējiem tiks risināti savstarpēju sarunu ceļā, kas tiks attiecīgi protokolētas.
	2. Gadījumā, ja Līdzēji 10 (desmit) dienu laikā nespēs vienoties, strīds risināms Latvijas Republikas tiesā normatīvo aktu noteiktajā kārtībā.
12. **Citi nosacījumi**
	1. Līguma izpildi Izpildītāja vārdā vada atbildīgais speciālists Vārds Uzvārds, tālrunis *numurs***.**
	2. Līguma izpildi Pasūtītāja vārdā vada projekta vadītājs – mežzinis Pēteris Vēveris, tālrunis 63084483 vai cita Pasūtītāja nozīmēta persona.
	3. Visi paziņojumi starp Līdzējiem tiek īstenoti tikai rakstveidā. Paziņojumi, kas netiek īstenoti rakstveidā, tiek uzskatīti par spēkā neesošiem.
	4. Līguma noteikumi ir saistoši attiecīgā Līdzēja tiesību un pienākumu pārņēmējam.
	5. Līdzējam ir pienākums mēneša laikā brīdināt otru Līdzēju par gaidāmo reorganizāciju vai likvidāciju, kā arī informēt par izmaiņām rekvizītos, statusā, kā arī nekavējoties informēt, ja tiek ierosināta lieta par atzīšanu par maksātnespējīgu.
	6. Ja kāds no Līguma noteikumiem ir vai kļūst spēkā neesošs, tas nekādā veidā neietekmē pārējo Līguma nosacījumu spēkā esamību.
	7. Līgums sastādīts 2 (divi) eksemplāros ar vienādu juridisku spēku. Viens eksemplārs glabājas pie Izpildītāja, otrs – pie Pasūtītāja.
13. **Līdzēju rekvizīti un paraksti**

|  |  |
| --- | --- |
| **Pasūtītājs:** | **Izpildītājs:** |
| **Jelgavas pilsētas pašvaldības iestāde „Pilsētsaimniecība”**Reģistrācijas Nr.90001282486Pulkveža Oskara Kalpaka 16a,Jelgava, LV-3001A/S SEB bankaKods UNLALV2X008Konta Nr.LV61 UNLA 0050001003121 | ***Uzņēmuma nosaukums***Vienotais reģistrācijas *numurs*AdreseBankas nosaukumsBankas kods Konta numurs |
| Vadītājs \_\_\_\_\_\_\_\_\_\_\_\_\_\_\_ (Māris Mielavs) | \_\_\_\_\_\_\_\_\_\_\_\_\_\_\_\_\_ (*Vārds Uzvārds)* |

Līguma 3.pielikums

\_\_\_.\_\_\_\_.2015. līgumam Nr.2-5/15/*numurs*

„Bīstamo un nevēlamo koku un zaru izzāģēšana”

**Lietotāja dati**

|  |  |
| --- | --- |
| Lietotāja vārds, uzvārds |  |
| Ieņemamais amats |  |
| Uzņēmuma nosaukums |  |
| Darba vieta (adrese, kabinets) |  |
| Tālrunis, E-pasts |  |
| IT resursa nosaukums (piem. PUKS) |  |
| Piekļuves pamatojums (līguma datums, numurs un nosaukums) |  |
| Piekļuves darbības termiņš (no, līdz) |  |

\_\_\_\_\_\_\_\_\_\_\_\_\_\_\_\_\_\_\_ (Vārds, Uzvārds)

1. Attiecas uz apakšuzņēmējiem - juridiskām personām. [↑](#footnote-ref-1)